Swanger Kate word deur dokters behandel | SARIE
Kate en George by hul aankoms in Nieu-Seeland verlede jaar FOTO: Gallo Images / Getty Images	Verwante Artikels
Swanger Kate word deur dokters behandel	deur SARIE.com-span
Soos met Kate se eerste swangerskap, ly sy hierdie keer weer aan hyperemesis gravidarum. Volgens Clarence House het Kate haar amptelike afsprake vir vandag afgestel omdat dokters haar by Kensington-paleis behandel.
Dis bevestig dat Kate swanger is met hul tweede kind, maar soos met die eerste swangerskap, sukkel sy weer met hyperemesis gravidarum.
Hyperemesis gravidarum is ’n toestand van erge oggendnaarheid wat omtrent 3% van swanger vroue tref. (bron: www.babycentre.co.uk)
Volgens die Johannesburgse ginekoloog dr. Heidra Dahms is dit normaal vir swanger vroue om naarheid te ervaar weens ’n toename in hormone. Maar in sommige gevalle is oggendnaarheid en braking so erg dat dit gewigsverlies en dehidrasie veroorsaak en word dit as hyperemesis gravidarum geklassifiseer. Só ’n pasiënt kry dan drupbehandeling om liggaamsvloeistof, elektroliete en minerale weer in balans te kry.
Kate was met haar eerste swangerskap vir ’n rukkie in die hospitaal.
Kate kan nog nie te lank swanger wees nie, aangesien dié toestand gewoonlik in die eerste trimester van ’n swangerskap voorkom.
Hieronder is die verklaring wat die koningshuis uitgereik het:
Die mooiste foto’s van klein prins George
Hul eersteling, prins George, is op 22 Julie 2013 gebore en het vinnig die wêreld se harte gesteel.
Prins George FOTO: Gallo Images / Getty Images
Kate en George by hul aankoms in Nieu-Seeland vroeër vanjaarFOTO: Gallo Images / Getty Images
George en sy pa, William, vroeër vanjaarFOTO: Gallo Images / Getty Images
Ons sien baie uit om weer Kate se swangerskap-styl dop te hou. Kyk na Kate se beste uitrustings tydens haar eerste swangerskap HIER. Subscribe to our newsletter